Увярэднік балотны

Увярэ́днік балотны (Pedicularis palustris) — від кветкавых раслін роду  сямейства .

 Назвы 
Увярэднік балотны, прорва, ваўчкі, гніднік, падсаднік, ушывая трава, вашыная трава, тваражаўнік, зязюліна мыла, насаднік, завушніца.

 Батанічнае апісанне 
Двухгадовая травяністая расліна вышынёй 20—60 см. Корань тонкі. Сцябло прамастойнае, часам разгалінаванае ў верхняй частцы, чырванаватага колеру. Лісце чаргаванае, часам амаль супраціўнае, перыстарассечанае, з зубчастым краем, апушанае. Сцябловае лісце сядзячае, прыкаранёвае — з кароткімі чаранкамі. Кветкі фіялетава-ружовыя, з 5 пялёсткамі. Суквецце — рэдкая гронка. Плод — каробачка.

 Распаўсюджанне і экалогія 
Расліна распаўсюджана на тэрыторыі Еўразіі і Паўночнай Амерыкі (Канада). Святлолюбівая, ценевынослівая расліна. Мезафіт, гіграфіт, алігатроф і мезатроф. Расце па берагах вадаёмаў, на забалочаных лугах і балотах, у прыбярэжных і пойменных хмызняках. Цвіце ў чэрвені—ліпені.

Лекавая і дэкаратыўная расліна.

Ахоўваецца ў шэрагу рэгіёнаў Расіі і Украіны, у Эстоніі.

 Літаратура 
  — С. 151.

 Спасылкі 

 Pedicularis palustris L. // ИАС «ООПТ России»

*
Катэгорыя:Флора Еўразіі
Катэгорыя:Флора Паўночнай Амерыкі
Катэгорыя:Лекавыя расліны
Катэгорыя:Расліны, апісаныя ў 1753 годзе